stanford-oval/wikipedia huggingface dataset:
Genting Resort Secret Garden

| Genting Resort Secret Garden |
| --- | --- |

Paikkakunta::  Chongli, Zhangjiakou, Kiina
Yläasema:: 2 100 m
Ala-asema:: 1 702 m
Korkeusero:: 398 m
Laskettelurinteitä:: 42 kpl, 16 km
Laskettelupuistoja:: 5 kpl
Hiihtohissejä:: 7 kpl
Hissikapasiteetti:: 10 229 henkilöä/h
Lumetus:: Kyllä
Genting Resort Secret Garden (olympialaisissa Genting Snow Park) on talviurheilukeskus Chonglissa Zhangjiakoussa Kiinassa.
Genting Resort Secret Gardeniin rakennetuilla suorituspaikoilla järjestettiin Pekingin 2022 talviolympialaisten freestylehiihto- ja lumilautailukilpailut lukuun ottamatta big air -kilpailuja, joka järjestettiin Big Air Shougangissa Pekingissä. Lisäksi siellä järjestettiin talviparalympialaisten 2022 lumilautailukilpailut.
Katsajakapasiteetti olisi ollut olympialaisissa kumparelasku- ja hyppykilpailuissa 1 597, crossikilpailuissa 1 774 sekä lumikouru- ja slopestylekilpailuissa 2 550. Koronavirusrajoitusten takia yleisölle ei myyty pääsylippuja.
Rinteet ja hissit

Genting Resort Secret Gardenissa on 42 laskettelurinnettä, neljä laskettelupuistoa ja yksi lumikouru, hiihtohissejä on seitsemän.
| Laji | Rinne | Lähtö | Maali | Korkeusero | Pituus | Keskijyrkkyys | Olympiakilpailu | 1>  MC-kilpailu | Elementtejä | Hissi |
| --- | --- | --- | --- | --- | --- | --- | --- | --- | --- | --- |
| MO | Secret Garden Olympic Moguls Course |  |  |  | 250 m | 28° | 5. ja 6.2.2022 |  |  |  |
| AE | Secret Garden Olympic Aerials Course | 72 m | 30 m |  | 121 m | 27° | 10., 14. ja 16.2.2022 | 16.12.2017 |  |  |
| SX | Genting Snow Park – P & X | 2 048 m | 1 881 m | 167 m | 1 240 m | 13,5 % | 17. ja 18.2.2022 | 27.11.2021 | 55 kpl | Lift 6 |
| SBX | Genting Snow Park – P & X | 2 043 m | 1 888 m | 155 m | 1 310 m | 11,8 % | 9., 10., ja 12.2.2022 | 28.11.2021 | 45 kpl | Lift 6 |
| HP | Secret Garden Olympic Halfpipe | 22 m | 82° | 7,2 m | 220 m | 18° | 10., 11., 18. ja 19.2.2022 | 21.12.2017 |  | Lift 6 |
| SS | Secret Garden Olympic Slopestyle | 2 100 m | 1 902 m | 198 m | 600 m | 33 % | 6., 7., 15. ja 16.2.2022 | 21.12.2018 | 6 kpl | Lift 6 |
| PGS | Genting Snow Park – P & X | 2 029 m | 1 878 m | 151 m | 583 m | 25,9 % | 8.2.2022 | 23.2.2019 | 28 / 26 | Lift 6 |
| PSL | Lilac Slope | 1 992 m | 1 888 m | 104 m | 381 m | 27,3 % |  | 24.2.2019 | 33 | Lift 6 |
| Hissi | Tyyppi | Kapasiteetti | Ala-asema | Yläasema | Korkeusero | Pituus | Pylväitä | Nopeus | Valmistumisvuosi |
| --- | --- | --- | --- | --- | --- | --- | --- | --- | --- |
| Lift 6 | 4-hengen tuolihissi | 2 220 henkilöä/h | 1 825 m | 2 105 m | 280 m | 1 156 m | 11 kpl | 5,0 m/s | 2011 |
Giuseppe Pellegrini

Giuseppe Pellegrini

Giuseppe Pellegrini (s. 10. marraskuuta 1953 Monteforte d'Alpone) on italialainen roomalaiskatolinen piispa. Hänet vihki papiksi Veronan hiippakuntaan Giuseppe Amari 2. kesäkuuta 1979. Hänet nimitettiin Concordia-Pordenonen hiippakunnan johtoon 25. helmikuuta 2011. Piispaksi vihkiminen seurasi 26. maaliskuuta. Pääkonsekraattorina toimi Giuseppe Zenti, jota avustivat Ovidio Poletto ja Domenico Sigalini. Pellegrini asetettiin virkaansa 10. huhtikuuta.
Basty

Basty (oik. Esteban Piñero Camacho, s. 28. helmikuuta 1981, Cadiz, Espanja) on laulaja, joka kuuluu espanjalaiseen D'NASH-yhtyeeseen. Bastyn kerrotaan olevan yhtyeen urheilullisin jäsen.
Diskografia > Albumit

NASH: Capaz de Todo (2006)
Aiheesta muualla

Profiili D'NASH-yhtyeen virallisilla kotisivuilla (Arkistoitu – Internet Archive) (espanjaksi)
Glaronísia

Glaronísian pääsaarta.
| --- | --- |
Sijainti:  36°45′50″N, 24°29′11″E, Mílos Mílos, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,025 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Glaronísia (kreik. Γλαρονήσια) on Kreikan pienten saarten ryhmä, joka kuuluu Kykladien saariryhmään ja sijaitsee Miloksen saaren pohjoispuolella. Glaronísian pääsaaren pinta-ala on noin 0,025 neliökilometriä. Sen itä- ja länsipuolella on pienempiä kalliosaaria. Saaret ovat asumattomia (vuonna 2011). Hallinnollisesti Glaronísian saaret kuuluvat Míloksen kuntaan, Míloksen alueyksikköön ja Etelä-Egean saarten alueeseen.
Giuseppe Petrocchi

Giuseppe Petrocchi

Giuseppe Petrocchi (s. 19. elokuuta 1948 Ascoli Piceno) on italialainen roomalaiskatolinen piispa. Hänet vihittiin papiksi 14. syyskuuta 1973 ja nimitettiin Latina-Terracina-Sezze-Privernon hiippakunnan piispaksi 27. kesäkuuta 1998. Piispaksi vihkiminen seurasi 20. syyskuuta. Pääkonsekraattorina toimi Silvano Montevecchi, jota avustivat Domenico Pecile ja Marcello Morgante.
Anthony Jackson

| Anthony Jackson |
| --- | --- |

Henkilötiedot
Syntynyt: 23. kesäkuuta 1952 (ikä 72)
Muusikko
Aktiivisena:  1970-
Tyylilajit:  Jazz, R&B, Funk
Soittimet:  Kontrabassokitara
  [ Muokkaa Wikidatassa ] [ ohje ]  
Anthony Jackson (s. 23. kesäkuuta 1952) on yhdysvaltalainen basisti.
Jackson on toiminut sessiomuusikkona 1970-luvulta lähtien lukuisten artistien kanssa. Hän on maininnut esikuvikseen Motown-basistin James Jamersonin, Jefferson Airplane -yhtyeen basistin Jack Casadyn sekä ranskalaisen säveltäjän Olivier Messiaenin.
Jackson on ollut kuusikielisen bassokitaran pioneeri, ja hän on soittanut yksinomaan sitä vuodesta 1981 (Jacksonin käyttämää soitinta kutsutaan kontrabassokitaraksikenen mukaan?, englanniksi 'contrabass guitar').
Diskografia

Anthony Jackson on työskennellyt muun muassa seuraavien artistien kanssa:
Michel Camilo (Rendezvous, Triangulo, Thru My Eyes, Why Not?, One More Once, Vocal RendezVous)
Chick Corea (Leprechaun)
Billy Cobham
Steely Dan (Gaucho, My Rival, Glamour Profession)
Al Di Meola (Casino, Elegant Gypsy, Electric Rendezvous, Tour De Force, Splendido Hotel, Kiss My Axe)
Donald Fagen (The Nightfly, I.G.Y, What A Beautiful World, Ruby Baby)
Roberta Flack (Feel Like Makin' Love)
Steve Gadd
Chaka Khan (Naughty ,What Cha' Gonna Do for Me, Chaka)
Steve Khan
Wayne Krantz (Your Basic Live '06, Signals)
Bireli Lagrene (My Favorite Django)
Pat Metheny (Secret Story)
Leon Pendarvis
Michel Petrucciani (Playground, Both Worlds, Trio In Tokyo)
Simon Phillips (Force Majeure (1992), Another Lifetime (1997) )
Buddy Rich
Lee Ritenour (World Of Brazil, OverTime)
Alejandro Sanz (No Es Lo Mismo (2003))
Paul Simon (One Trick Pony, Hearts And Bones)
Mike Stern (Odds Or Evens, Who Let The Cats Out?)
Hiromi (Another Mind, Brain)
Michael Urbaniak
Roland Vazquez
Dave Weckl (Masterplan, Hard Wired)
Amber Whitlock
Rob Whitlock
Nino Bonocore (La naturale incertezza del vivere - 1992)
Aiheesta muualla

Kuvia tai muita tiedostoja aiheesta Anthony Jackson Wikimedia Commonsissa
Barry Nelson

| Barry Nelson |
| --- | --- |

Henkilötiedot
Syntynyt: 16. huhtikuuta 1917 San Francisco, Yhdysvallat
Kuollut: 7. huhtikuuta 2007 (89 vuotta) Bucksin piirikunta, Yhdysvallat
Ammatti:  näyttelijä
Puoliso:  Teresa Celli (avioliitto päätyi eroon) Nansilee Hoy (1992–2007)
Aiheesta muualla
IMDb 
Elonet
Barry Nelson (aik. Robert Haakon Nielsen; 16. huhtikuuta 1917 San Francisco – 7. huhtikuuta 2007 Bucksin piirikunta, Pennsylvania) oli yhdysvaltalainen näyttelijä.
Nelson syntyi vuonna 1917 San Franciscossa Kaliforniassa. Hän kasvoi Oaklandissa ja opiskeli Kalifornian yliopistossa Berkeleyssä. Nelson valmistui vuonna 1941 ja aloitti näyttelijänuransa. Nelson näytteli James Bondia vuonna 1954 valmistuneessa William H. Brownin ohjaamassa lyhytelokuvassa Casino Royale. Hän oli sittemmin ehdolla myös ensimmäiseksi pitkien elokuvien James Bondiksi, mutta rooliin valittiin Sean Connery.
Lukuisten elokuvaroolien lisäksi Nelson esiintyi myös monissa televisio-ohjelmissa, kuten sarjoissa Alfred Hitchcock esittää, The Alfred Hitchcock Hour ja Dallas.
Barry Nelson oli naimisissa kaksi kertaa. Hän kuoli 89-vuotiaana.
Filmografia

Pettävä varjo kummittelee (1941)
Väärin eletty vapaus (1941)
Don’t Talk (1942)
The Human Comedy (1943)
En lennä yksin (1943)
Casino Royale (1954)
Mary, Mary - vallaton vaimoni (1963)
Kiitorata (1970)
Petteri ja Tilta (1972)
The Shining – Hohto (1980)
Palkinnot

Hollywood Walk of Fame, kategoria: televisio
Aiheesta muualla

Barry Nelson Internet Movie Databasessa. (englanniksi)
Giuseppe Peano

Giuseppe Peano.
Giuseppe Peano (27. elokuuta 1858 – 20. huhtikuuta 1932) oli italialainen matemaatikko, jonka töillä oli myös suuri filosofinen arvo. Peano oli matemaattisen logiikan ja joukko-opin perustajia ja kehitti paljon näiden alueiden merkintätapoja. Peano toimi suurimman osan urastaan Torinon yliopistossa.
Geert Wilders

| Geert Wilders |
| --- | --- |
 Geert Wilders vuonna 2019.
Henkilötiedot
Syntynyt: 6. syyskuuta 1963 (ikä 61) Venlo, Alankomaat
Poliitikko
Puolue:  Vapauspuolue
Kotipaikka:  Haag, Alankomaat
Aiheesta muualla
Virallinen sivu
Geert Wilders (s. 6. syyskuuta 1963 Venlo) on alankomaalainen poliitikko. Vuonna 1998 hänet valittiin Alankomaiden parlamentin alahuoneen jäseneksi Vapauden ja demokratian kansanpuolueen listalta. Vuodesta 2006 lähtien hän on johtanut perustamaansa Vapauspuoluetta. Wilders tunnetaan maahanmuuton rajoittamisen kannattajana ja islamin vastustajana.
Tausta

Geert Wilders syntyi 6. syyskuuta 1963 Venlossa, Alankomaissa keskiluokkaiseen katoliseen perheeseen. Hän kasvoi Kaakkois-Alankomaissa, kävi koulunsa Venlossa ja opiskeli lakia avoimessa yliopistossa. Vuosina 1981–1983 hän asui Israelissa ja matkusteli Lähi-idässä. Palattuaan Alankomaihin Wilders työskenteli sairausvakuutusalalla.
Yksityiselämä

Wildersin vaimo on unkarilainen, jonka hän tapasi Unkarin lähetystössä Haagissa. Wildersin elämäkerran kirjoittanut politiikan tutkija Meindert Fennama kertoo, että Wilders on hyväntahtoinen, terävä-älyinen ja tuntee faktat, myös silloin kun valehtelee.
Islaminvastaisten puheidensa johdosta Wildersiä kohtaan on esitetty useita tappouhkauksia. Hänellä on nykyisin jatkuvasti henkivartijoita mukanaan, ja hänen kodissaan on tarkat turvajärjestelyt. Vuonna 2004 Theo van Goghin murhannut hollantilaismarokkolainen rikollisliiga yritti murhata myös Wildersin. Vuonna 2017 Wilders joutui keskeyttämään vaalikampanjansa, kun henkivartijoihin kuulunut turvallisuuspoliisin mies otettiin kiinni epäiltynä tietojen vuotamisesta hollantilaismarokkolaiselle rikollisliigalle. Politiikan tutkija Fennaman mukaan Wilders elää luotiliiveissä eikä koskaan voi mennä esimerkiksi ravintolaan.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Banyon

| Banyon |
| --- | --- |
 Robert Forster Banyonissa
Tyyli:  neo-noir, rikosdraama
Kestoaika:  60 minuuttia
Pääosissa:  Robert Forster Joan Blondell Richard Jaeckel
Alkuperämaa:   Yhdysvallat
Verkko:   NBC
Esitetty:   1972-9-1515. syyskuuta 1972 – 1973-1-1212. tammikuuta 1973
Tuotantokausia:  1
Jaksoja:  15 (+ televisioelokuva)
Tuotanto
Vastaava(t) tuottaja(t):  Quinn Martin
Tuotantoyhtiö(t):  Quinn Martin Productions Warner Bros. Television
Aiheesta muualla
IMDb 
Banyon on yhdysvaltalainen neo-noir-tyylinen rikosdraamasarja, joka alkoi NBC-kanavalla vuonna 1972 ja päättyi 1973. Televisiosarjan osia näyttelevät Robert Forster, Joan Blondell, Richard Jaeckel ja Julie Gregg.
Banyon kertoo losangelesilaisen yksityisetsivän Miles Banyonin elämästä ja urasta 1930-luvun lopulla. Televisiosarjaa tuottivat Quinn Martin Productions ja Warner Bros. Television, ja Banyonia kuvattiin WB:n studioilla Kalifornian Burbankissa. Käsikirjoittajat Morton S. Fine ja Milton S. Gelman saivat Edgar Allan Poe -palkintoehdokkuuden parhaasta jaksosta ”A Date With Death” vuonna 1973.
Rooleissa

| 0 | 1 | 2 |
| --- | --- | --- |
|  Robert Forster  | … |  Miles C. Banyon   |
|  Joan Blondell  | … |  Peggy Revere   |
|  Richard Jaeckel  | … |  Pete McNeil   |
|  Julie Gregg  | … |  Abby Graham   |
Jaksot

| # | Jakson nimi | Ohjaaja | Käsikirjoittaja | Ensiesitys Yhdysvalloissa |
| --- | --- | --- | --- | --- |
| 1. | ”Pilot” | Robert Day | Ed Adamson | 15. maaliskuuta 1971 |
| 2. | ”The Decent Thing to Do” | Ralph Senensky | William P. McGivern | 15. syyskuuta 1972 |
| 3. | ”The Old College Try” | Richard Donner | Ed Adamson, Theodore J. Flicker ja Norman Katkov | 22. syyskuuta 1972 |
| 4. | ”The Graveyard Vote” | Ralph Senensky | Milton S. Gelman ja Carey Wilber | 29. syyskuuta 1972 |
| 5. | ”Completely Out of Print” | Daniel Petrie | Norman Katkov | 6. lokakuuta 1972 |
| 6. | ”Meal Ticket” | Lawrence Dobkin | James D. Buchanan ja Milton S. Gelman | 13. lokakuuta 1972 |
| 7. | ”The Clay Clarinet” | Charles S. Dubin | Jack Sher | 27. lokakuuta 1972 |
| 8. | ”Dead End” | Ralph Senensky | Milton S. Gelman | 3. marraskuuta 1972 |
| 9. | ”Time to Kill” | Arthur H. Nadel | Ed Adamson | 10. marraskuuta 1972 |
| 10. | ”Think of Me Kindly” | Marvin J. Chomsky | Milton S. Gelman ja George F. Slavin | 17. marraskuuta 1972 |
| 11. | ”A Date with Death” | Charles S. Dubin | Milton S. Gelman ja Morton S. Fine | 24. marraskuuta 1972 |
| 12. | ”Sally Overman Is Missing” | Lawrence Dobkin | Milton S. Gelman | 1. joulukuuta 1972 |
| 13. | ”The Lady Killer” | Valentin de Vargas | Robert C. Dennis ja Nelson Gidding | 8. joulukuuta 1972 |
| 14. | ”The Murder Game” | Reza Badiyi | William P. McGivern | 15. joulukuuta 1972 |
| 15. | ”Just Once” | Marvin J. Chomsky | Mann Rubin | 22. joulukuuta 1972 |
| 16. | ”Time Lapse” | Daniel Petrie | Ed Adamson ja Milton S. Gelman | 12. tammikuuta 1973 |
Aiheesta muualla

Banyon Internet Movie Databasessa (englanniksi)
Gilles Pennelle

| Gilles Pennelle |
| --- | --- |

Euroopan parlamentin jäsen
 16.7.2024–  
Ryhmä:  Euroopan patriootit
Henkilötiedot
Syntynyt: 20. heinäkuuta 1962 (ikä 62) Dieppe, Ranska
Kansalaisuus:  ranskalainen
Tiedot
Puolue:  Kansallinen liittouma
Gilles Pennelle (s. 20. heinäkuuta 1962 Dieppe, Ranska) on ranskalainen poliitikko. Pennelle edustaa Kansallinen liittouma -puoluetta. Pennelle on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Aiheesta muualla

Gilles Pennelle Euroopan parlamentin jäsenet. Euroopan parlamentti.
GeoServer

| GeoServer |
| --- | --- |


Kehityshistoria
Vakaa versio:  2.12.2 / 22. tammikuuta 2018
Kehitystilanne:  aktiivinen
Tiedot
Ohjelmistotyyppi:  Paikkatietojärjestelmä
Käyttökielet:  englanti
Alusta:  GNU/Linux, Windows, OS X, POSIX-yhteensopivat järjestelmät
Ohjelmointikielet:  Java
Lisenssi:  GPL
Aiheesta muualla
Verkkosivusto
GeoServer on avoimen lähdekoodin palvelinohjelmisto, jonka tarkoituksena on mahdollistaa geospatiaalisen tiedon jakaminen, käsittely, muokkaus ja hallinnointi.
GeoServer tukee huomattavaa määrää avoimista standardeista. Näihin lukeutuvat esimerkiksi Web Feature Service (WFS), Web Map Service (WMS), Web Coverage Service (WCS) ja Web Processing Service (WPS).
GeoServer tukee spatiaalisia tietokantoja, kuten PostGIS, Oracle Spatial, MySQL.
Aiheesta muualla

GeoServer kotisivu
Geoarkeologia

Geoarkeologi työssään pylväsnäytteen parissa
Geoarkeologia on monitieteellinen lähestymistapa, joka käyttää maantieteen, geologian ja muiden geotieteiden tekniikoita tutkiakseen arkeologisia aihepiirejä.
Arkeologinen geologia

Arkeologinen geologia on Werner Kasigin vuonna 1980 keksimä termi. Se on geologian osa-alue, joka painottaa maan ainesosien merkitystä ihmiselämälle.
Viime vuosikymmenien aikana arkeologit ja historioitsijat ovat kokeneet tarvetta rekonstruoida muinaisen asutuksen historiaa, mutta ei vain pelkästään kaivetun materiaalin avulla, vaan myös paleontologisilla parametreillä.
Anna-Maija Valonen

Anna-Maija "Annu" Valonen-Nylund (s. 30. huhtikuuta 1964 Noormarkku) on suomalainen näyttelijä ja käsikirjoittaja. Annu Valonen on näytellyt Q-teatterissa vuodesta 1990 sekä tämän ohella useissa elokuva ja TV-tuotannoissa.
Filmografia

1993 Virtaset ja Kekkonen
1996 Viisasten kivi – Mirja
1997 Palkkasoturi
1997 Hyvän tekijät – Sisko
1997 Jäänmurtaja – Helena
1998 Pala valkoista marmoria – Sairaanhoitaja
2000 Pieni pyhiinvaellus – Apuhoitaja
2001 Ken tulta pyytää – Marjukka
2002 Kylmäverisesti sinun – Raisa Sipilä
2004, 2007 Kätevä emäntä
2005 Varpuset
2006 Kotikatu – Eija
2007 Sinustako Presidentti
2008 Risto Räppääjä – Rauha Räppääjä (myös Helsingin kaupunginteatterin versiossa)
2008 Antiikkieno – Kreeta
2009 Skavabölen pojat – Farkku-Tamara
2010 Risto Räppääjä ja polkupyörävaras – Rauha Räppääjä
2010 Yksi lensi yli Marin pesän
2011 Alavilla mailla hallan vaara – Lissu Rinta-Tarkka
2012 Risto Räppääjä ja viileä Venla – Rauha Räppääjä
2016 Sorjonen – Elinan äiti
2019 Pirjo – Sirkka-täti
2019 Kellot soi – psykologi
2019 Rehtori – Hellevi, kanslisti
2020 Onnela – Piritta Pursiainen
2021 Hotel Swan Helsinki – adoptiovirkailija
2021 Maria Kallio – Hannele Mättö
Filmografia > Äänikirjat

2007 Sinikka Nopola: Miksi emme totu pystyasentoon
2008 Onneli ja Anneli -kirjasarja
2008 Sofi Oksanen: Puhdistus
2009 Mari Mörö: Paikkaa ja mieltä
Filmografia > Käsikirjoitustyöt

1994 Hetken Sylissä, Kuunnelma, Yleisradio
1995 m/s Zenobia, Kuunnelma,Yleisradio
2000 Häiriöitä, osa Ylen kuunnelmasarjaa Raaka Q
2003 Mamma Meedio Näytelmä, Teatteri PuoliQ
2007 Antiikkieno TV-2
2008 YLE:n TV-2, Joulujingle
2011 Harvala, Q-Teatteri
2012 Rikas Rakas Työ, Ravintolateatteri Alberga
2013 Huippuosaajat, Musiikkiteatteri Kapsäkki
Aiheesta muualla

Anna-Maija Valonen Internet Movie Databasessa. (englanniksi)
Anna-Maija Valonen Elonetissä.
G3

G3 voi tarkoittaa:
G3, konserttikiertue
Canon Powershot G3, Canonin Powershot-sarjan kameramalli
Heckler & Koch G3, rynnäkkökivääri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”G3”, voi hakea sivunnimihaulla, laajalla sivunnimihaulla tai tekstihaulla.
Bastrop (Texas)

| Bastrop |
| --- | --- |
 Bastropin kaupungintalo.

 Koordinaatit: 30°6′43″N, 97°19′1″W 
Valtio:  Yhdysvallat
Osavaltio:  Texas
Piirikunta:  Bastrop
Pinta-ala:  
 – Kokonaispinta-ala:  23,6 km²
 – Josta vettä:  0,3 km² 
Korkeus:  112 m
Väkiluku (2010):  7 218
 – Väestötiheys:  310 as./km²
Aikavyöhyke:  UTC-6 (kesäaika UTC-5)
Lempinimi::  The Most Historic Small Town in Texas; Heart of the Lost Pines
 
 www.cityofbastrop.org 
Infobox OKVirheellinen NIMI-arvo: 
Bastrop on kaupunki Texasin osavaltiossa Yhdysvalloissa. Sen väkiluku oli vuoden 2010 väestönlaskennassa 7 218. Bastrop on Bastropin piirikunnan hallintokeskus.
Kuvia kaupungista

Texasin Coloradojoki virtaa Bastropin läpi.
Kauppoja ja ravintoloita Bastropin pääkaudulla.
Bastropin kirjasto.
Calvary Episcopal Church
Kristillinen kirkko.
Roadhouse-ravintola.
Aiheesta muualla

Kuvia tai muita tiedostoja aiheesta Bastrop (Texas) Wikimedia Commonsissa
Giuseppe Pella

| Giuseppe Pella |
| --- | --- |

Italian pääministeri
 17. elokuuta 1953– 18. tammikuuta 1954  
Presidentti:  Luigi Einaudi
Edeltäjä:  Alcide De Gasperi
Seuraaja:  Amintore Fanfani
Euroopan parlamentin puhemies
 1954–1956  
Edeltäjä:  Alcide De Gasperi
Seuraaja:  Hans Furler
Henkilötiedot
Syntynyt: 18. huhtikuuta 1902 Valdengo
Kuollut: 31. toukokuuta 1981 (79 vuotta) Asti
Tiedot
Puolue:  Italian kristillisdemokraattinen puolue
Giuseppe Pella (18. huhtikuuta 1902 – 31. toukokuuta 1981) oli italialainen poliitikko. Hän toimi Italian pääministerinä vuosina 1953–1954. Pellan hallitus jätti eronpyyntönsä 5. tammikuuta 1954. Hän oli Italian edustajainhuoneen jäsen 1948–1968 ja senaatin jäsen 1968–1976. Hän toimi myös valtiovarainministerinä, ulkoministerinä ja budjettiministerinä useissa eri hallituksissa. Hän edusti kristillisdemokraattista puoluetta (Democrazia Cristiana).
Pella oli Euroopan hiili- ja teräsyhteisön yleiskokouksen puheenjohtaja 1954–1956. Tehtävä vastaa nykyistä Euroopan parlamentin puhemiestä.
Pella oli koulutukseltaan kauppa- ja taloustieteen maisteri. Hänen muistokseen on Roomassa nimetty aukio.
Käännös suomeksi
Gilles Simon

| Gilles Simon |
| --- | --- |

Henkilötiedot
Syntynyt: 27. joulukuuta 1984  Nizza 
Kansalaisuus:   Ranska
Tennispelaaja
Pituus:  183 cm
Paino:  70 kg
Kätisyys:  oikea
Ammattilaisena:  2002–
Palkintorahat:  16 045 734 USD
Kaksinpeli
Paras sijoitus:  6. (5.1.2009)
Turnausvoittoja:  14
Voitot/tappiot:  504–394
Grand Slam -turnauksissa
Australian avoimet:  puolivälierät (2009)
Ranskan avoimet:  4. kierros (2011, 2013, 2015)
Wimbledon:  puolivälierät (2015)
Yhdysvaltain avoimet:  4. kierros (2011, 2014)
Nelinpeli
Paras sijoitus:  117  (28. tammikuuta 2008)
Voitot/tappiot:  42–148
Aiheesta muualla
ITF
ATP
Gilles Simon (s. 27. joulukuuta 1984 Nizza) on ranskalainen tennispelaaja. Hän on yltänyt ATP:n maailmanlistalla parhaimmillaan kuudenneksi ja Grand Slam -turnauksissa parhaimmillaan puolivälieriin Australian avoimissa 2009. Hän on voittanut ammattilaisurallaan 14 kaksinpeliturnausta.
Simon selviytyi ensimmäisen kerran ATP-turnauksen loppuotteluun Valenciassa 2006. Tuolloin hän hävisi Nicolás Almagrolle eräluvuin 2–6, 3–6. Vuonna 2007 hän saavutti ensimmäiset turnausvoittonsa. Helmikuussa Marseillen loppuottelussa hän voitti Marcos Baghdatisin luvuin 6–4, 7–6(3) ja syyskuussa Bukarestin loppuottelussa Victor Hănescun lukemin 4–6, 6–3, 6–2. Toukokuussa 2008 hän voitti Casablancan turnauksen loppuottelussa Julien Benneteaun luvuin 7–5, 6–2, heinäkuussa Indianapolisin loppuottelussa Dmitri Tursunovin luvuin 6–4, 6–4 ja syyskuussa Bukarestin loppuottelussa Carlos Moyàn lukemin 6–3, 6–4. Lokakuussa 2008 hän voitti Madridin Masters-turnauksen välierissä maailmanlistan ykköspelaajan Rafael Nadalin eräluvuin 3–6, 7–5, 7–6(6) mutta hävisi loppuottelussa Andy Murraylle. Kauden 2008 päättäneessä Masters Cupissa Shanghaissa hän voitti alkulohkossa Radek Štěpánekin ja maailmanlistan kakkosen Roger Federerin, mutta hävisi Andy Murraylle. Välierissä hän hävisi Novak Đokovićille luvuin 6–4, 3–6, 5–7. Viimeksi hän on yltänyt voittoon Punen ja Metzin turnauksissa vuonna 2018.
Grand Slam -turnauksiin Simon osallistui ensimmäisen kerran Ranskan avoimissa 2005. Ensimmäiset otteluvoittonsa hän saavutti Australian avoimissa 2006, jolloin hän selviytyi kolmannelle kierrokselle. Vuonna 2008 hän pääsi kolmannelle kierrokselle niin Australian avoimissa, Wimbledonissa kuin Yhdysvaltain avoimissakin. Hänen toistaiseksi paras saavutuksensa Grand Slam -turnauksissa on selviytyminen puolivälieriin Australian avoimissa 2009. Vuoden 2009 Ranskan avoimissa hänet oli sijoitettu seitsemänneksi, mutta hän hävisi kolmannella kierroksella 30:nneksi sijoitetulle Victor Hănesculle. Samana vuonna hän hävisi Juan Carlos Ferrerolle sekä Wimbledonin neljännellä kierroksella että Yhdysvaltain avointen kolmannella kierroksella.
Australian avoimista 2010 Simon vetäytyi polvivaivojen takia.
Turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| N:o | Pvm | Turnaus | Kenttä | Finaalivastustaja | Erävoitot |
| 1. | 18. helmikuuta 2007 |  Marseille | Kova |  Marcos Baghdatis | 6–4, 7–6(3) |
| 2. | 16. syyskuuta 2007 |  Bukarest | Massa |  Victor Hănescu | 4–6, 6–3, 6–2 |
| 3. | 24. toukokuuta 2008 |  Casablanca | Massa |  Julien Benneteau | 7–5, 6–2 |
| 4. | 20. heinäkuuta 2008 |  Indianapolis | Kova |  Dmitri Tursunov | 6–4, 6–4 |
| 5. | 14. syyskuuta 2008 |  Bukarest | Massa |  Carlos Moyà | 6–3, 6–4 |
| 6. | 28. syyskuuta 2009 |  Bangkok | Kova |  Viktor Troicki | 7–5, 6–3 |
| 7. | 26. syyskuuta 2010 |  Metz | Kova |  Mischa Zverev | 6–3, 6–2 |
| 8. | 15. tammikuuta 2011 |  Sydney | Kova |  Viktor Troicki | 7–5, 7–6(4) |
| 9. | 24. heinäkuuta 2011 |  Hampuri | Massa |  Nicolás Almagro | 6–4, 4–6, 6–4 |
| 10. | 29. huhtikuuta 2012 |  Bukarest | Massa |  Fabio Fognini | 6–4, 6–3 |
Wikimedia Commonsissa on kuvia tai muita tiedostoja aiheesta .